**2. adventná nedeľa, rok C**



*08.12.2024*

# **LITURGICKÝ KALENDÁR**

**09. DECEMBER:** Pondelok: Nepoškvrnené počatie prebl. Panny Máriesv. Františka Xaverského, kňaza. Spomienka.

**13. DECEMBER:** Piatok: sv. Lucie, panny a mučennice. Spomienka.

**14. DECEMBER:** Sobota: sv. Jána od Kríža, kňaza a učiteľa Cirkvi. Spomienka.

**15. DECEMBER:** Tretia adventná nedeľa v roku C.

**ČO NÁS ČAKÁ CEZ TÝŽDEŇ**

**ČAJOVŇA DNES (9:30)**

Pozývame vás po sv. omši o 9.30 na nedeľnú kávu.

**ADVENTNÉ PREDPOLUDNIE**

Dnes po sv. omši zbierame darčeky a sladkosti, ktorými budú môcť vaše deti obdarovať chudobné rodiny s deťmi v Majáku nádeje. V ich mene vám už teraz ďakujeme. Budúcu nedeľu sa môžete tešiť na tvorivé dielne.

**ADVENT V NAŠOM STREDISKU**

Ponúkame vám možnosť pripraviť sa spoločne na príchod Spasiteľa prostredníctvom aktivity s názvom „Malé dobrá“. Každý týždeň sa budeme snažiť robiť malé skutky lásky v našom okolí. Inšpiráciu budeme čerpať z Božieho slova. Ak sa chcete aj vy zapojiť do tejto aktivity, na našej webovej stránke 3horky.sk nájdete zopár nápadov na praktické skutky lásky. Pre deti je pripravená aj jednoduchá aktivita: dobrými skutkami budeme spoločne budovať Betlehem, do ktorého sa na Vianoce narodí Ježiško.

Okrem toho môžete využiť aj tradičný **adventný predaj kníh.** Po nedeľnej omši o 9:30 sa zastavte v našej direkcii (oproti vchodu do strediska), kde si môžete vybrať z ponuky hodnotných kníh.

**MODLITBA NA KALVÁRII**

Saleziáni spolupracovníci vás pozývajú stráviť hodinku s Ježišom dnes 8.12. o 14.15 v kostole na Kalvárii. Budeme sa modliť za sviatostný život našich rodín a za duchovné povolania.

**PRÍSĽUBY SALEZIÁNOV SPOLUPRACOVNÍKOV**

V pondelok 9.12., na slávnosť Nepoškvrneného počatia Panny Márie, pri svätej omši o 17:15 sa naše spoločenstvo saleziánov spolupracovníkov rozrastie o 10 nových členov. Pozývame vás sprevádzať ich pred týmto veľkým krokom svojou modlitbou.

**FORMAČNÁ STREDA**

V stredu pozývame animátorov a prípravkárov na spoločné stretnutie, ktoré začneme sv. omšou v našej kaplnke o 17.15 hodine.

**POŽEHNANIE TEHOTNÝCH MAMIČIEK**

Oznamujeme, že na tretiu adventnú nedeľu budeme v našej kaplnke počas rodinnej sv. omše udeľovať požehnanie tehotným mamičkám.

**STRETNUTIE RODIČOV A PRVOPRIJIMAJUCICH DETI**

Budúcu nedeľu 15.12. po sv. omši o 16.00 bude stretnutie rodičov a prvoprijímajúcich detí. Začíname sv. omšou o 16tej hodine.

**RANNÉ „RORÁTNE“ OMŠE V NAŠEJ KAPLNKE**

Aj tento rok budeme v našej kaplnke sláviť ranné adventné sväté omše (tzv. rorátne omše). Tieto omše budeme sláviť vždy v stredu o 7:00. Pozývame najmä tých, ktorí bývate blízko alebo máte Tri hôrky po ceste do práce či do školy. Na cestu budú pripravené aj chutné croissanty.

**SNÚBENECKÁ PRÍPRAVA**

Kto by mal záujem prihlásiť sa na snúbeneckú prípravu, v našom stredisku bude prebiehať od januára do marca. Viac informácií aj prihlasovací formulár je na našej webovej stránke.

**PODPORA**

**UPRATOVANIE**

Budúcu sobotu 14.12. upratujú rodiny Nagyová a Holendová. Ďakujeme všetkým, ktorí nám takto pomáhate!

**ZBIERKA**

Budúcu nedeľu je Zbierka Tretia pre tri. Ďakujeme za vašu podporu.

## **MODLITBY**

Do vašich modlitieb zverujeme našu adventnú prípravu, prípravu desiatich ašpirantov na saleziánov spolupracovníkov, formačnú stredu a stretnutie rodičov a prvoprijímajúcich detí. Modlime sa aj za naše rodiny a celé naše spoločenstvo. Pokračujme v modlitbe za našich chorých, ich rodiny, zvlášť za Jurka a Esterku, za mier na Ukrajine a na Blízkom východe.